

**DODATOK č. 4**

**K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU**

(ďalej len „Dodatok“)

# Číslo zmluvy: KŽP-PO4-SC431-2015-6/145

# uzavretý podľa § 269 ods. 2 zákona č. 513/1991 Zb. Obchodný zákonník v znení neskorších predpisov, podľa § 25 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 357/2015 Z. z. o finančnej kontrole a audite a o zmene a doplnení neskorších zákonov a podľa § 20 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) medzi:

**Poskytovateľom**

názov: **Ministerstvo životného prostredia Slovenskej republiky**

sídlo: Námestie Ľudovíta Štúra 1, 812 35 Bratislava

IČO: 42 181 810

DIČ: 2023106679

konajúci: **Ing. László Sólymos**, minister

v zastúpení

názov: **Slovenská inovačná a energetická agentúra**

sídlo: Bajkalská 27, 827 99 Bratislava

IČO: 00 002 801

konajúci: **Ing. Alexandra Velická, PhD.**, generálna riaditeľka

na základe splnomocnenia obsiahnutého v Zmluve o vykonávaní časti úloh riadiaceho orgánu sprostredkovateľským orgánom č. 21/2015/5.1 zo dňa 21.apríla 2015.

(ďalej len „**Poskytovateľ**“)

a

**Prijímateľom**

názov: **Obec Mužla**

sídlo: Mužla 711, 943 52 Mužla

IČO: 00309125

DIČ: 2021060558

konajúci: **Ing. Iván Farkas,** starosta

(ďalej len „**Prijímateľ**“)

(Poskytovateľ a Prijímateľ sa pre účely tejto Zmluvy označujú ďalej spoločne aj ako „**Zmluvné strany**“ alebo jednotlivo „**Zmluvná strana**“)

**ČLÁNOK I. ZÁKLADNÉ USTANOVENIA**

* 1. Z dôvodov uvedených v dokumente Analýza nastavenia hodnôt merateľných ukazovateľov v rámci projektov Výzvy OPKZP-PO4-SC431-2015-6 (ďalej ako „Analýza nastavenia MU“) poskytovateľ vykonal plošné spätné overenie správnosti určenia hodnôt merateľných ukazovateľov projektov zapojených do uvedenej Výzvy, ktorého súčasťou bolo zavedenie kontrolných postupov týkajúcich sa výpočtu všetkých merateľných ukazovateľov v rámci predmetnej Výzvy, a to spôsobom vyplývajúcim z predmetnej Analýzy nastavenia MU. Základom pre spätné overenie boli najmä údaje uvedené v prílohách č. 10 – Povolenie na realizáciu projektu, vrátane projektovej dokumentácie a č. 15 – Energetický audit žiadosti o poskytnutie nenávratného finančného príspevku (ďalej ako „ŽoNFP“). Výsledkom spätného overenia podľa Analýzy nastavenia MU sú prepočítané hodnoty merateľných ukazovateľov, ktoré ako cieľové hodnoty nahradia už zazmluvnené hodnoty merateľných ukazovateľov uvedené v prílohe č. 2 Zmluvy o poskytnutí NFP a tiež budú tvoriť východisko pre prípadné zmeny v merateľných ukazovateľoch a pre prípadné uplatnenie sankčného mechanizmu namiesto hodnôt, ktoré pôvodne vyplynuli zo schválenej ŽoNFP.
  2. Zmluvné strany sa dohodli na uzavretí tohto dodatku a akceptujú týmto výsledky spätného overenia správnosti určenia hodnôt merateľných ukazovateľov podľa Analýzy nastavenia MU, ktoré budú po účinnosti tohto dodatku predstavovať nové cieľové hodnoty merateľných ukazovateľov namiesto hodnôt, ktoré pôvodne vyplynuli zo schválenej ŽoNFP, vrátane všetkých s tým súvisiacich následkov upravených v Zmluve o poskytnutí NFP.

**Článok II. Predmet dodatku**

2.1 Zmluvné strany sa v zmysle článku 6. ZMENA ZMLUVY, bod 6.13 Zmluvy o poskytnutí nenávratného finančného príspevku, uzatvorenej dňa 20.02.2017, evidovanej pod číslom: KŽP-PO4-SC431-2015-6/145 (ďalej len „Zmluva o poskytnutí NFP“) dohodli na nasledovných zmenách:

2.1.1 V článku 6 zmluvy sa v dôsledku vykonaného spätného overenia správnosti určenia hodnôt merateľných ukazovateľov z dôvodov uvedených v článku I. tohto Dodatku a v súlade s tam uvedenými skutočnosťami mení znenie v odseku 6.2 písmeno d), v odseku 6.3 sa mení písmeno c) a odsek 6.6 sa nahrádza novým znením, to všetko nasledovne:

2.1.1.1 Znenie článku 6 odsek 6.2 písm. d) posledný pododsek zmluvy sa nahrádza novým znením takto:

„*Ak dôjde v Projekte k zníženiu cieľovej hodnoty Merateľného ukazovateľa Projektu o 5% alebo menej oproti cieľovej hodnote Merateľného ukazovateľa Projektu, ktorá je výsledkom spätného overenia správnosti určenia Merateľných ukazovateľov podľa Analýzy nastavenia MU, takáto zmena nie je predmetom postupov riešenia zmien podľa tohto článku zmluvy. Ak Poskytovateľ stanoví v Právnych dokumentoch oznamovaciu povinnosť Prijímateľa aj vo vzťahu k takejto skutočnosti, Prijímateľ je povinný túto oznamovaciu povinnosť plniť spôsobom vyplývajúcim z Právneho dokumentu Poskytovateľa.*“.

2.1.1.2 Znenie článku 6 odsek 6.3 písm. c) zmluvy sa nahrádza novým znením takto:

*„Merateľných ukazovateľov Projektu, ak ide o zníženie cieľovej hodnoty o viac ako 5% oproti výške cieľovej hodnoty Merateľného ukazovateľa Projektu, ktorá je výsledkom spätného overenia správnosti určenia Merateľných ukazovateľov podľa Analýzy nastavenia MU (podľa podmienok uvedených v odseku 6.6 tohto článku),“*

2.1.1.3 Znenie článku 6 odsek 6.6 sa nahrádza novým znením takto:

„*V prípade zmeny podľa odseku 6.3 písmeno c) tohto článku sa samostatne posudzujú zmeny v cieľových hodnotách Merateľných ukazovateľov Projektu s príznakom v súvislosti s vplyvom navrhovanej zmeny na výšku poskytovaného NFP a v cieľových hodnotách Merateľných ukazovateľov bez príznaku. Cieľové hodnoty Merateľných ukazovateľov sú výsledkom spätného overenia správnosti určenia Merateľných ukazovateľov v zmysle definície Merateľných ukazovateľov Projektu v článku 1 ods. 3 VZP. Vo vzťahu k zmenám takto určených cieľových hodnôt Merateľných ukazovateľov Projektu sa Zmluvné strany dohodli, že:*

* + 1. *Pri Merateľných ukazovateľoch Projektu s príznakom Poskytovateľ pri posudzovaní   
        požadovanej zmeny posúdi zdôvodnenie nedosiahnutia cieľových hodnôt týchto   
        ukazovateľov z hľadiska identifikácie rizík, ktoré boli predmetom analýzy pri predkladaní   
        Žiadosti o NFP, v rámci spätného overenia správnosti určenia Merateľných ukazovateľov   
        a dokumentov aktuálne predložených Prijímateľom preukazujúcich skutočnosť, že   
        nedosiahnutie cieľových hodnôt Merateľných ukazovateľov Projektu s príznakom bolo   
        spôsobené faktormi, ktoré Prijímateľ objektívne nemohol ovplyvniť. Poskytovateľ je   
        oprávnený v jednotlivom prípade tohto druhu Merateľného ukazovateľa Projektu  
        s príznakom schváliť zníženie jeho cieľovej hodnoty v riadne odôvodnených prípadoch,   
        pričom hodnota nesmie klesnúť pod hranicu 50% oproti jeho výške, ktorá je výsledkom   
        spätného overenia správnosti určenia Merateľných ukazovateľov podľa Analýzy   
        nastavenia MU. V prípade, ak je možné akceptovať odôvodnenie Prijímateľa   
        o nedosiahnutí cieľovej hodnoty Merateľného ukazovateľa Projektu s príznakom a jeho   
        navrhované zníženie neklesne pod minimálnu hranicu podľa písmena b) tohto odseku,   
        Poskytovateľ zmenu schváli, čím dochádza k akceptovaniu zníženej výšky cieľovej hodnoty   
        Merateľného ukazovateľa Projektu s príznakom zo strany Poskytovateľa bez vplyvu na   
        zníženie výšky NFP.*
    2. *Zníženie cieľovej hodnoty jednotlivého Merateľného ukazovateľa Projektu s príznakom   
        o viac ako 50% oproti výške, ktorá je výsledkom spätného overenia správnosti určenia   
        Merateľných ukazovateľov podľa Analýzy nastavenia MU, predstavuje nedosiahnutie cieľa   
        Projektu a tým Podstatnú zmenu Projektu z dôvodov uvedených v odseku 6.7 tohto článku   
        a vyvoláva právne následky uvedené v odseku 6.2 písmeno f) tohto článku.*
    3. *Merateľné ukazovatele Projektu bez príznaku sú záväzné z hľadiska dosiahnutia ich   
        plánovanej hodnoty. Zníženie cieľovej hodnoty jednotlivého Merateľného ukazovateľa   
        Projektu bez príznaku o viac ako 50% oproti jeho výške, ktorá je výsledkom spätného   
        overenia správnosti určenia Merateľných ukazovateľov podľa Analýzy nastavenia MU,   
        predstavuje nedosiahnutie cieľa Projektu a tým Podstatnú zmenu Projektu z dôvodov  
        uvedených v odseku 6.7 tohto článku a vyvoláva právne následky uvedené v odseku 6.2   
        písmeno f) tohto článku. Schválenie žiadosti o zmenu, predmetom ktorej bolo zníženie   
        cieľovej hodnoty Merateľného ukazovateľa Projektu bez príznaku, nemá žiadne účinky vo   
        vzťahu k následnému uplatneniu sankčného mechanizmu podľa článku 10 odsek 1 VZP   
        a Prijímateľ preto na základe schválenia takejto žiadosti o zmenu nenadobúda žiadne   
        legitímne očakávanie týkajúce sa výšky NFP, ktorá mu bude vyplatená, a to z dôvodu   
        rozdielov v podstate charakteru Merateľného ukazovateľa Projektu bez príznaku oproti   
        Merateľnému ukazovateľu Projektu s príznakom (podľa písmena a) tohto odseku).*
    4. *Vo vzťahu k finančnému plneniu Poskytovateľ zníži výšku poskytovaného NFP primerane   
        k zníženiu hodnoty Merateľného ukazovateľa Projektu pri dodržaní minimálnej hranice   
        a ostatných pravidiel uvedených v predchádzajúcich písmenách tohto odseku (vrátane   
        výnimky z tohto postupu uvedenej v písmene a) vyššie), a to vo vzťahu k tým Aktivitám,   
        v ktorých prichádza k dosiahnutiu znižovaného Merateľného ukazovateľa Projektu   
        v zmysle článku 10 odsek 1 VZP a vykoná zodpovedajúce zníženie výdavkov na podporné   
        Aktivity Projektu*.

*V prípade, ak jednou Aktivitou dochádza k naplneniu viac ako jedného Merateľného ukazovateľa, výška NFP sa zníži priamo úmerne k zníženiu cieľovej hodnoty Merateľného ukazovateľa Projektu po započítaní úrovne plnenia ostatných Merateľných ukazovateľov Projektu, bez ohľadu na to, o ktorý druh Merateľného ukazovateľa Projektu ide*.“

2.1.2 Príloha č. 1 Zmluvy o poskytnutí NFP (Všeobecné zmluvné podmienky) sa ruší a nahrádza sa novou Prílohou č. 1, ktorá tvorí neoddeliteľnú súčasť tohto Dodatku.

2.1.3 Príloha č. 2 Zmluvy o poskytnutí NFP (Predmet podpory NFP) sa ruší a nahrádza sa novou Prílohou č. 2, ktorá tvorí neoddeliteľnú súčasť tohto Dodatku.

**Článok III. Ostatné ustanovenia**

3.1 Ostatné ustanovenia Zmluvy o poskytnutí NFP a jej príloh, ktoré nie sú týmto Dodatkom dotknuté, svoj obsah nemenia, zostávajú zachované a účinné v doterajšej úprave.

**Článok IV. Záverečné ustanovenia**

* 1. Tento Dodatok je uzavretý dňom podpisu obidvoch zmluvných strán a nadobúda účinnosť dňom nasledujúcim po dni jeho zverejnenia v Centrálnom registri zmlúv, a to v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Tento Dodatok je vyhotovený v 3 rovnopisoch s platnosťou originálu, z ktorých Prijímateľ dostane 1 rovnopis a 2 rovnopisy dostane Poskytovateľ.
  3. Zmluvné strany vyhlasujú, že si text Dodatku riadne a dôsledne prečítali, jeho obsahu a právnym účinkom z neho vyplývajúcim porozumeli, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu tohto Dodatku a na znak súhlasu ho vlastnoručne podpísali.

Za Poskytovateľa v zastúpení, v Bratislave, dňa

Podpis: ....................................... **Ing. Alexandra Velická, PhD.**, generálna riaditeľka SIEA

Pečiatka

Za Prijímateľa v .............................., dňa

Podpis: ....................................... **Ing. Iván Farkas,** starosta

Pečiatka

# Príloha: Príloha č. 1 Všeobecné zmluvné podmienky

# Príloha č. 2 Predmet podpory NFP